Publication: Magyar Közlöny
Issue: MK-2010-202 (Year: 2010, Number: 202)
Era: contemporary
Section: valamint a Miniszterelnökséget vezetõ államtitkár feladat- és hatáskörérõl szóló 212/2010. (VII. 1.) Korm. rendelet 94. § a) pontjában
Paragraph Index: 3701

(1) A támogatási jogosultságot alátámasztó számlákon és egyéb bizonylatokon szereplõ összegekre abban az esetben nyújtható támogatás, amennyiben a kérelmezõ nevére és címére kiállított számlák és bizonylatok teljesítési dátuma – az adott intézkedésre vonatkozó e rendeletben elõírt, eltérõ rendelkezés hiányában – az I. idõszak tekintetében 2010. szeptember 1-je és 2011. augusztus 31-e, a II. idõszak esetében 2011. szeptember 1-je és 2012. augusztus 31-e, illetve a III. idõszak vonatkozásában 2012. szeptember 1-je és 2013. augusztus 31-e közötti idõszakra esik. Termék értékesítése, szolgáltatás nyújtása esetében, ha a teljesítést megelõzõen vagyoni elõny juttatására kerül sor és az ellenértékbe beszámítható összegrõl elõlegszámlát vagy ún. proforma számlát (a továbbiakban: fizetési értesítést) állítanak ki, az elõlegszámla, illetve a fizetési értesítés alapján a támogatásra való jogosultság kizárólag a végszámlával együtt állapítható meg. Az elõlegszámla, illetve a fizetési értesítés abban a végrehajtási idõszakban számolható el, amelyre a végszámla – az azon feltüntetett teljesítési dátum vagy teljesítési idõszak alapján – vonatkozik.

Source: https://magyarkozlony.hu/hivatalos-lapok/61b18e298212a0ef6394b473e5fb493016c10a44/dokumentumok/906121eb4f2b9f0dcef58403dd76552dfb896726/letoltes